আলু গোবি
আলু গোবি ভারতীয় উপমহাদেশের একটি নিরামিষ খাবারের পদ। এটি আলু, ফুলকপি এবং ভারতীয় মশলা দিয়ে রান্না করা হয়। এটি ভারতীয় এবং পাকিস্তানি রন্ধনশৈলীতে বেশ জনপ্রিয়। হলুদের ব্যবহারের কারণে এটি হলদে বর্ণের হয়ে থাকে এবং মাঝে মধ্যে এতে কালোজিরা এবং বারসুঙ্গার পাতা দেওয়া হয়ে থাকে। এতে দেওয়া অন্যান্য সাধারণ উপাদানগুলির মধ্যে রয়েছে রসুন, আদা, পেঁয়াজ, ধনিয়া ডাঁটা, টমেটো, মটর এবং জিরা। এই খাবারটির বেশ কয়েকটি বৈচিত্র্য বা সংস্করণ রয়েছে।